JohanHeinsen/ENO huggingface dataset:
Aalborgs Stifts Adresseavis, 1821-03-31
Kongen har holdt et Statsraad i Anledning af de farlige Begivenheder, der nys have fundet Sted. Efter en kort Deliberation yttrede han sin Beslutning, at frasige sig Kronen og afstaae den til sin Broder, Hertugen af Genevois. Men da denne Prinds er paa Reisen til Moden, for at hilse paa sin Svigerfader, Kongen af Neapel, blev den provisoriske Udøvelse af den høieste Magt overdragen Prindsen af Carignan, under Titel af Regent. Da Statsraadet var tilende, meddeeltes en officiel Notification af denne Beslutning alle i Turin residerende fremmede Ministre. Kongen og Dronningen ville begive sig til Niza og herfra indskibe sig til Sardinien; Alt havde de taget Afsked fra Prindsregenten. Han vilde ledsage dem, men Kongen bød ham blive tilbage, forat vaage over Hovedstadens Rolighed. Kort efter havde 300 Mand afsondret sig fra Besætningen og plantet Uafhængighedens Fane i Citadellet. Kongen har i en Proklamation erklæret, at han aldeles ingen Deel vil have i nogen Handling, der kunde give Anledning til en fremmed Jnvasion. Prindsregenten har paa sin Side kundgjort, at Kong Victor Emanuel har frasagt sig Kronen og lagt al sin Magt i hans Hænder, erklærende derhos, inden Dags Frist at tilkiendegive sin Mening om det almene Ønske.
Aalborgs Stifts Adresseavis, 1821-03-31
Turin. Her var udstædt en kongelig Proklamation, der stadfæster Efterretningerne om Opstanden i Piemont, og lyder saalunde: "De Bekymringer, hele Jtalien deler, have bragt Nogle af vore Tropper til, at gribe til Vaaben. Dog er Roligheden ikke bleven forstyrret i Vor Hovedstad. Det er usandt, at Østerrig har forlangt, Vi skulde overlevere dem En af Vore Fæstninger eller afskedige en Deel af Vore, Tropper. Vi have tvertimod af Magterne erholdt alle mulige Forsikkringer og Vor Uafhængighed og vor Stats Jntegritet. Oprørske Bevægelser alene kunne kalde fremmede Stridskræfter inden Vore Grændser. Vi love alle dem, der have deeltaget i den forefaldne Revolte, at de skulle beholde Vor kongelige Naade, saafremt de strax vende tilbage til deres Post.
Aalborgs Stifts Adresseavis, 1821-03-31
En østerrisk General, der var kommen til Kongen i et eget Ærende, blev i Skuespilhuset hilset med nærgaaende Talemaader, uagter Monarken var tilstede. Ordet gik, han var kommen for at forlange et Hielpekorps mod Neapolitanerne og dette Hverv mishagede Folket i høieste Maade. Vel var Giæringen i Turin endnu ikke kommen til Udbrud, men et saadant lod sig vente hvert Øieblik. Mange Personer vare blevne arresterede. De Misfornøiede staae i Forbindelse med Tropperne i Malland, Florents og Venedig Om Opstanden i Alessandria erfarer Man nu følgende nærmere Omstændigheder: et Regiment her blev mønstret paa den store Plads. Efter Manoeuvren lod Obersten det træde i Kreds, holdt en kort, men kraftig Tale og sluttede med Udraabet: "Leve Forfatningen, Død og Fordærvelse over Østerrigerne!" Hele Regimentet og den største Deel af Jndbyggerne svarte med begeistrede Bifaldsraab. Det Samme er skeet i Coni og andre Stæder og Man besluttede eenstemmigen, at melde Kongen, hvad Nationen ønskede.
Aalborgs Stifts Adresseavis, 1821-03-31
To Cavalleriregimenter have paa egen Haand begivet sig paa Marschen til Alessandria, forat forene sig med Jnsurgenterne. Nan frygtede meget for Garnisonerne i Novarra og Verceil. Hele den sardinske Krigsmagt beløber 120,000 Mand, hvoraf 40,000 ere i Tieneste. Det er klart, at de neapolitanske Kulsviere underholde Forbindelse i samtlige sardinske Stater. Aldrig har Ordet "Constitution " tonet her saa ofte som nu. Nogle raabe: Leve den spanske, Andre den portugisiske eller den neapolitanske Constitution, Atter Andre: Leve Prindsen af Carignan, Men deri ere Alle enige, at Østerrigerne maa ud af Jtalien. Det lader til, at Sammensværgelsen har sine Agenter i alle Jtaliens Hovedstæder.
Aalborgs Stifts Adresseavis, 1821-03-31
Prindsen af Carignan er en ung Mand paa 28 Aar, langt ude beslægtet med Kongen af Sardinien og præsumtiv Tronarving. Med megen Omhu er han bleven opdragen af Prindsen af Talleyrand. General Giflenga var Aar 1812 Oberst i Napoleons Tieneste og Officeer af Æreslegionen. Næste Aar udnævntes han til Brigadegeneral og Baron.
Aalborgs Stifts Adresseavis, 1821-03-31
Neapel. Herfra hører Man Jntet om Felttogets Gang: de østerrigske Beretninger fortiene derfor endnu ikke ubetinget Tiltro.
Aalborgs Stifts Adresseavis, 1821-03-31
Et Parlamentsdekret sikkrer de Fremmede, som i neapolitansk Tieneste udmærke sig i den forestaaende Kamp, Borgerret i Neapel. Samtlige mandlige Jndvaanere i Provindsen Teramo have begivet sig over Grændsen, fast besluttede, at seire eller døe for Fædrelandet. - Da det hidtil bestaaende Hospitaler kun ere beregnede paa en activ Hær af 50000 Mand, men den neapolitanske Armee, allerede er voxet til 100000 Mand, har Parlamentet besluttet, at oprette en Deel nye Hospitaler. - Det er bemærket, at den Sum, som i Fædrelandets nuværende Nød er tilflydt den offentlige Skat, ei beløber halvt saameget, som den, Madam Catalani tog ind, da hun første Gang lod sig høre paa det store Theater i Neapel. - Eleverne i alle Rigets Militairskoler have til Parlamentet indgivet Ansøgning om, at vorde sendte til Armeen. - Ti Deserteurer, som for rum Tid siden havde forladt deres Faner, indfandt sig ved det første Rygte og Krigens Udbrud aldeles frivilligen ved deres Regiment og bade om Tilladelse til, at afsone deres Brøde ved deres Død.
Aalborgs Stifts Adresseavis, 1821-03-31
Parlamentet har modtaget et Tilbud af 2000 engelske Frivillige, der ønske at deeltage i Felttoget mod Østerrigerne. En stor Mængde Cataniere fra Sicilien have yttret samme Ønske. Toldbetientene have erklæret Fienden for Contrebande, hvis Jndførsel de paa ingen Maade kunne tillade, og forlangt, det maatte tillades dem at hielpe til at jage ham ud.
Aalborgs Stifts Adresseavis, 1821-03-31
J Anledning af Østerrigernes Forsikkring om deres fredelige Hensigter siger det neapolitanske Blad Constitutions vennen: "Vi troe ikke Freden, før vi see vor Konge fri og vor Forfatningerespecteret! Udkommet er nu den neapolitanske Regierings Manifest, mod den østerrigske Deklaration.
Aalborgs Stifts Adresseavis, 1821-03-31
Det er i Parlamentet foreslaaet, saasnart Fienden skulde bryde ind, at hærge det hele Land.
Aalborgs Stifts Adresseavis, 1821-03-31
Rom. Paven holder hyppige Statsraad. Saasnart han forlader sin Hovedstad, afreiser ogsaa H. H. Prinds Christian af Danmark, for giennem Schweiz at vende tilbage til Danmark, hvor han vil indtræffe i August. Antallet af Fremmede tager overordentlig til.
Aalborgs Stifts Adresseavis, 1821-03-31
Schweitz. Det klinger ikke trøsteligt, at Man ogsaa hertillands tæller det unge Mandskab, som i Tilfælde af Fare udenfra skal kunne bringes til 68,000 Md., foruden Reserven. - Ammunitionen, hedder det fra Zürich, er i den bedste Tilstand af Verden.
Aalborgs Stifts Adresseavis, 1821-03-31
Tydskland. J Schwezingen i Neckarkredsen samledes afvigte 3die Marts over halvandet hundrede Studenter fra forskiellige tydske Universiteter til et festligt Maaltid paa Giestgivergaarden sammesteds, hvis egentlige Tendents imidlertid ikke vides. Der herskede en særdeles alvorlig Stemning og den øverste Plads forblev ubesat. Ved Afskeden lovede de Værten, at komme igien den 20de Mai (Sands Dødsdag), og fore bort i 36 Kareter og Resten tilhest.
Aalborgs Stifts Adresseavis, 1821-03-31
Blandinger. Rygtet gik i Paris og flere Stæder, at de østerrigske Autoritæter i Venedig vare myrdede af Folket, og at en Oberst i Turin, der havde villet modsætte sig det konstitutionelle System, var bleven skudt af en Lieutenant. Proselytmageriet tager mere og mere Overhaand. Forikke længe siden er et ungt Menneske, til sine Forældres store Hiertesorg, i Wien gaaet over til den katholske Religion. Redemptoristernes nylig gjenoprettede Orden har forført ham dertil. Alt er han saa bedaaret, at han holder sig selv for en Mirakelmager, fordi nogle (tilsyneladende) Syge, der af hans Omvendere bleve førte til ham, øieblikkeligen helbredtes, saasnart han lagde sine Hænder paa dem. Ogsaa til Leipzig er der kommen en hemmelig Proselytmager, der især stræber at omvende unge Adelsmænd. De katholske Geistlige sammesteds vægre sig haardnakket ved, at knytte ægteskabeligt Baand mellem Protestanter og Katholiker, med mindre begge Parter forbinde sig til, at lade alle deres Børn opdrage i den katholske Religion. Mærkeligt er det, at saadant Uvæsen taales midt i et protestantisk Land, og det synes høi Tid, at de prottestantiske Fyrster, som deres Kirkes øverste Bisper, hævde dens Ret mod fiendtlig Anmasselse. I Danzig have en Deel fornuftige Mænd vedtaget, er at tage Hatten af for Nogen paa offentlig Gade, men efterligne den Hilsemaade, som Krigerne bruge og som hver Anden kan bruge med samme Ret som de.
Aalborgs Stifts Adresseavis, 1821-03-31
Engelske Blade omtale et Væddemaal, der, saavel i Opfindelse som i Udførelse er pudseerligt og eventyrligt uden Lige: "Mr. Huddy, Postmester i Lismere, reiste nylig, ifølge et Væddemaal, til Jermey, omtrent 17 engelske Miil, siddende i et med Hiul forsynet Østersfad, trukken af et Sviin, en Grævling, to Katte, en Gaas og en Jgle. Den gale Reisende havde en rød Nathue paa og brugte en almindelig Svøbe til at drive Dyrene frem. Han er iøvrigt kun 96 Aar gammel. Ungdommen raser!
Aalborgs Stifts Adresseavis, 1821-03-31
Fædrelandet.
Aalborgs Stifts Adresseavis, 1821-03-31
Kiøbenhavn. Kornhandelen har i den senere Tid været temmelig oplivet, og der er kjøbt adskillige Partier til Udførsel af følgende forskiellige Sorter, til hosføiede Priser: herliggende 1128 - 130 pd. (holl. Vægt) bedste hvid siællandsk Hvede da 6 2/3 Rbd., 123 - 124 pd. rød dito 5 3/4 Rbdl.; 118 pd. Rug, at modtage i Provindserne a 2 3/4 - 3 Rbdl.; 1110 pd. 2radet Byg a 2 3/3 Rbd., 104 - 105 pd. Gradet dito a 2 Rbd. pr. Td.; Havre 1 1/2 - 1 2/3 Rbdl. nominell.
Aalborgs Stifts Adresseavis, 1821-03-31
Skiøndt der for Øieblikket ikke er synderlig Efterspørgsel, er det dog, under nærværende Omstændigheder, sandsynligt, at Priserne snarere ville stige end falde. Cours den 27de Marts. Hamb. 2 M. 259, a vista 262. Amsterd. 2 M. - . Lond. 2 M. - . Spec. 261. - Specier solgtes til 15 Mk. 10 s. Oblig. (med Renter fra 11te Decbr. 1820) 71 1/2 a 72. Nationalbank Oblig. (af Laanet den 4de Februar f. A.) 87 Rbd. r. S. eller 113 1/2 a 113 Rbd. Sedler pr. 100 Rbd. r. S. Norske Rigsbanksedler 16 2/3 Svenske Sedler 62 1/2 s. - Disconto 6 pC. Hals. . Den 28de Marts. Jndkomne, S. Hoffmann fra Kiøbenhavn. J. C. Rasmussen fra Callundborg.
Aalborgs Stifts Adresseavis, 1821-03-31
Døde. Enkefrue Etatsraadinde D. S. Hansteen, født Buuss, 67 Aar; Parykmagermester A. Ebbesen, 44 Aar; i Kiøbenhavn. Geheimeconferentsraad N. T. v. Ployart, Storkors af Dannebrogen, 80 Aar, i Hadersleb. Mad. Seidelin, født Hincheldey, i Nykiøbing, 85 Aar. N. Gomard, Portner ved Hospitalet i Odense, 80 Aar.
Aalborgs Stifts Adresseavis, 1821-03-31
Ved Tallotteriets 1170de Trækning i Kiøbenhavn udkom: No. 82. 44. 73. 71. 15.
Aalborgs Stifts Adresseavis, 1821-03-31
(Jndsendt.) Sammenkjædet stadig gaaer Sorg og Glæde rundt om Livet. Jngen Glædens Tempel naaer Som ei Sorgen Skat har givet; Dog, i sidste tavse Hald, Ogsaa intet skabt indtræder, Som ei vidne maae og skall: Ogsaa mig blev skiænket Glæder! Ogsaa mig blev mangt et Glimt Sendt fra Glædens klare Stierne.
Aalborgs Stifts Adresseavis, 1821-03-31
J hver Sorg, med Stierneglimt, Lyste Haab mig fra det Fjerne. Naar mit kummerslagne Bryst Tryktes svarlig af sin Vaande, Da jeg til min reeneste Lyst Hented, netop af min Vaande, O! den Fryd er reen og store Som af Sorgerne udspringer. Alperoser der kun groer. Hvor dem stenet Grund fremtvinger. Derfor klag ei Kummers Søn, Fryd og Sorg de gaae tilhobe, Var Din Morgenrød ei skiøn, Trygt paa Aftenen Du haabe. Aftenen vister Vellyst ned. Om den trætte Vandrers Bane. Aftinen varsler salig Fred, Fred som Jntet dig kan rane. Aftenen vinker Natten frem, Favne Drømmes stille Moder. Trætte Vandrer, Dagen glem, Vug Dig ind i Drømmes Goder, Hæv Dig over Jordens Kreds! Naar opløste Lemmer hvile, Da forynget, let, tilfreds, Vi imod vort Udspring ile, Hvor, i buntet Cirkel, snoer Glæden sine Tryllestave. Held da hver der snarlig foer Jnd i Drømmes Blomsterhave. Større Dig dog, Du som gaaer Trofast, virksom, gjennem Livet. J hver Sorg et Pant Du faaer Paa den Fryd Dig Hist blider givet Pant paa : at naar tavse Hald i Du Dit Jordiske har givet, Da Din Daad end længe skal Virke kraftig giennem Livet.
Aalborgs Stifts Adresseavis, 1821-03-31
Gravskrift, over tilig Hr. Major Andreas von Glud, Ridder af Dannebrogen. Her hviler hvad som hörte Jorden til Andreas von Glud, Major, Ridder af Dannebrogen. Han blev født den 11te Julii 1779. döde den 20de Marts 1821. Den 22de Junii 1804, giftede han sig med Kiøbmand Conrad Holms Enke Cicilia födt Bjerre! Vagtet han i sit lykkelige Egteskab ikke blev Fader, saa bevares dog hans Minde som en Faders, i tre taknemmelige Pleiebørns Hjerter. Efter at han, under 7 Maaneders Lidelser, var bleven ovet i christelig Taalmodighed, og luttret, tog Gud ham fra Jorden. Fred over hans Støv, Nibe den 26de Marts 1821. Aalborg Kirker.
Aalborgs Stifts Adresseavis, 1821-03-31
Midfaste Søndag prædiker til Høimesse i Budolphi Kirke Hr. Thisted, i Frue Kirke Hr. Stiftsprovst Schierup. Aftensang i Budolphi Kirke Hr. Henneberg, i Frue Kirke Hr. Fuhr.
Aalborgs Stifts Adresseavis, 1821-03-31
Bekiendtgjørelser. At det har behaget det alvise Forsyn ved en stille og rolig Død at bortkalde, fra dette til et bedre Liv, vor haabefulde Datter, Dorothea Jensine, i sit Alders 8 1/2 Aar; hvilket bekiendtgiøres for Familie og Venner. Aalborg den 26de Marts 1821. S. K. Winther O. Winther Ved 1ste Classes Trækning af det kongl. kshavnske ClasseLotterie ere følgende Nummere udkomne med Gevinster i Undertegnedes Collection. Løbe No. 5724, Ambe No. 97, 6 Rbd.; Løbe No. 5752. Ambe No. 125, 6 Rbd.; Løbe No. 5763, Amb. No. 136, 6 Rbd.; Løbe No. 8001, Ambe No. 97, 6 Rbd.; Løbe No. 8029, Ambe No. 125, 6 Rbd.; Løbe No. 8040, Ambe No. 136, 6 Rbd.; Løbe No. 11255, Ambe No. 205, 6 Rbd.; Løbe No. 18006, Ambe No. 136, 6 Rbd.; Løbe No. 18684, Ambe No. 205, 6 Rbd.; Løbe No. 18720, Ambe No. 241, 6 Rbd.; Løbe No. 28107, Ambe No. 205, 6 Rbd.; Løbe No. 28143, Ambe No. 241, 6 Rbd.; Løbe No. 31604, Ambe No. 205, 6 Rbd.; Løbe No. 33815, Ambe No. 275., 6 Rbd. hvorfore ifølge Planen erholdes Frilodsedler til næste Classe. Fornyelsen til anden Classe kan behagentligen skee fra Dato Nye Lodsedler, saavel hele som Halve og Fierdedele kan og saa hos mig bekommes. Aalborg den 29de Marts 1821. Bech.
Aalborgs Stifts Adresseavis, 1821-03-31
Paa Tirsdag eller Onsdag afgaaer jeg bestemt med min Jagt til Kiøbenhavn, medtager Passagerer. Man behager at henvende sig til Mad. Chr. Christensen ved Vesteraae. Jacob Christensen. Martsheftet af Elmanifts Lasefrugter, har jeg nylig faaet hidsendt fra Aarhuus. Det indeholder; Carl den Stores Ungdomskiærlighed. - Søstrene i St. Amandaklosteret. - Eventyr om ung Rerik og liden Hilda Himmellegemerne og deres Beboere. - Tønsbergs Tønde. - Dobbeltgestalten, eller Dødsvarselet. - Tordenskjolds Død i Tvekamp. - Gallerie af nulevende engelske Digtere. (Fortsat). - Kurven. - Et Færøer, Bryllup. - Frøken Scuderi. (Sluttet). - Ogsaa en Drøm om den evige Fred. - Parlamentsvalgene. - Middel mod Kiærlighed. - Godt Kiøb paa Ridderordener. - Qvodlibet. - Det bedste Ordsprog. - Fragment af en gammel Kogebog. - Søvnen og Døden. - Epilog.
Aalborgs Stifts Adresseavis, 1821-03-31
Endnu modtages Subskription paa Værket hos Aalborg den 31te Marts 1821. Vogelius, Boghandler og Bogbinder.
Aalborgs Stifts Adresseavis, 1821-03-31
Da det allernaadigst er mig tilladt, at ernære mig ved egne Hænders Gierninger i Snedker=, Tømmer- og Skibstømmer mands-Arbeide, saa anbefaler jeg mig paa det bedste til enhver som maatte ønske min Tieneste. Aalborg den 28de Marts 1821. Hans Moe, boende paa Algaden i Wognsens Gaard.
Aalborgs Stifts Adresseavis, 1821-03-31
Mit i Hielmerstald beliggende Sted, er til førstkommende Paaske Flyttetid at erholde til Leie. C. Worm. Kartofler af god Art, tienlige til Sæd eller Spise, saaes tilkjøbs paa Aldershaab ved Aalborg for 5 Mk. Tønden, og 12 s. Skieppen.
Aalborgs Stifts Adresseavis, 1821-03-31
For at kunne fra tilstundende Qvartals Begyndelse bestemme Oplagets Størrelse paa min Avis, ville de, som endnu ikke, men fra 1ste April maatte attraae at holde samme, melde sig, jo før jo heller, enten paa de Kongel. Postcontoirer eller hos Udgiveren. Aalborg Stifts Addresse-Contoir den 23de Marts 1821. Albert Borch.
Aalborgs Stifts Adresseavis, 1821-03-31
Auctioner. Over afgangne Frue Cancellieraadinde Østergaards Stervboegaard i Jomfrue Annegade, som forhen er beskreven i denne Avis, bliver i selve Gaarden afholdt: 2den Auction Mandagen den 2den April næstkommende, og 3die og sidste Auction Fredagen den 6te, istedet for Løverdagen den 7de, som forhen har været averteret. Saasnart 3die Auction over Gaarden er forbie, forauctioneres den Afgangnes Jndboe og øvrige Løsøre, hvoriblandt meget godt Linned og Sengeklæder. Aalborg den 27de Marts 1821. Wølfferdt.
Aalborgs Stifts Adresseavis, 1821-03-31
Torsdagen den 5te April næstkommende om Formiddagen Kl. 9 slet, bliver ved offentlig Auction, som afholdes i Amts forvalterens Bopæl i Slotsbygningen her i Byen, bortsolgt 2de særdeles gode Kiørehæste, 1 Karet, 1 holstensk Vogn, forskjellige Arbeidsvogne, 1 Sæt særdeles smukt pletteret Seeletøi, foruden Ind- og Udboe, bestaaende af Sengesteder, Sengeklæder, Speile, Porcellain, Sophaer, Borde, Stole, og Have=Redskaber med mere, efter de paa Auctionsstedet nærmere bekiendtgiørende Conditioner. Aalborg den 31te Marts 1821. Wølfferdt.
Aalborgs Stifts Adresseavis, 1821-03-31
J Overeensstemmelse med Førliig og erholdt Udlæg, bliver det Hr. Keller i Hals tilhørende Skov og Brænde, af Eng Elle og Birk, som findes paa sal. Qvistgaards, Christen Clausens, Jeppe Postes og Mourit; Hansens Græsningslodder i Hals søndre ved Auction bortsolgt den 10de April førstkommende om Formiddagen Kl. 10 og vil Liebhaverne behage at møde samme Tid ved Bløden. N. Sundbye, den 31te Marts 1821. Spies.
Aalborgs Stifts Adresseavis, 1821-04-02
Udlandet.
Aalborgs Stifts Adresseavis, 1821-04-02
Krigsskuepladsen. Anden Armeeberetning, dat. det østerr. Hovedquarter Frascati den 12te Marts.
Aalborgs Stifts Adresseavis, 1821-04-02
Samme Øieblik, General Frimont begav sig fra Terni til Rieti, havde han tillige den 7de Marts sat Prindsen af Wied Runkels Division i Bevægelse mod denne Punkt. Ved Papigno begynder det yderst snevre Pas, der er bekiendt under Navnet deelle Marmore: Kanonerne og Vognene maatte trækkes af Fodfolket, da Hesten ikke mægtede det. Dog saae Divisionen sig allerede den 8de istand til at understøtte Bevægelserne af Grev Wallmodens Division, der udgiør Fortroppen. De forenede Corps fik Ordre, til, at operere mod Abruzjerne og undergaves Generallieutenant von Mohrs Overkommando, men Vigtigheden af de første Bevægelser bestemte Overgeneralen til, at overvære dem.
Aalborgs Stifts Adresseavis, 1821-04-02
Alle i lang Tid indløbne Efterretninger, General Pepes hyppige Reiser i Abruzzerne, Krigsdirektionens Jndberetninger til Parlamentet, den begeistrende Tone, som herskede i alle Flyveskrifter, og endelig de snevre Passer, Hæren havde at gjennemtrænge - Alting lod formode, at vi vilde støde paa Vanskeligheder, og den kommanderende General tog derfor med Kraft og Forsigtighed de Forholdsregler, saadan Forventning gjorde nødvendige.
Aalborgs Stifts Adresseavis, 1821-04-02
Det af Wilhelm Pepe kommanderte Corps, som ved Angrebet paa Rieti var 25000 Mand stærkt, opløstes allerede næste Dag til 5000 Mand. Militserne adspredtes, uden at have deeltaget i hin Fægtning, og vendte tilbagetil deres Hiem. Efterhaanden fulgte Linietropperne deres Exempel. Alle syntes kun at have grebet Vaaben af Tvang for saa snart som muligt igien at kunne bortkaste dem ustraffede. Med ubegribelig Feighed overgaves de fasteste Punkter. Byerne langs med Veien ere togange plyndrede af Neapolitanerne. Disses Trusler, at hærge Landet, forgifte Brøndene o. s. v., ere ikke blevne udførte. Veien vare ei heller, som det heed, gjorte ufremkommelige. Alle de Hindringer, vi fandt, bestode af et Par Træer, som Børn kunde rydde af Veien. Og dog har Naturen her gjort Alt, forat hindre fiendtligt Jndbrud. Af de østerrigske Tropper, som ere rykkede frem overAquila, have kun 6 Batailloner seet Fienden, og disse ere blevne saa dristige, at selve Jægerne holdt det for unødvendigt, at skydes med ham, men strax skride til Storm. Vi have med god Virkning betient os af kongreveske Raketter. Paa vor Side er ikke een Mand fangen, kun 80 til 90 saarede. For Fægtningen ved Rieti havde Vilhelm Pepe sagt til Armeen, han vilde næste Dag angribe og tilintetgiøre Fienden. Nu har hans Pibe faaet en anden Lyd og han er en Gienstand for almindelig Haan og Foragt. Det lader, som det neapolitanske Folk snart vil giøre fælles Sag med sine Befriere; thi flere Communer have bedt General Stutterheim komme til dem, for at gribe Kulsvierne, der ville ægge dem til Kamp mod Østerrigerne. Otte har Man grebet og sendt til Hovedquarteret, blandt dem en Præst.
Aalborgs Stifts Adresseavis, 1821-04-02
Den østerrigske Armee er idag saaledes opstilt: Divisionerne Wallmoden og Wied=Runkel paa Veien af Populi Divisionen Stutterheim ved Carsoli; Divisionerne HessenHomburg og Lederer ved Frascati, det store Artillerietrain ved Civita-Castellane; Hovedquarteret i Frascati. Jmorgen sætte de nysnævnte fem Divisioner sig i Marsch, mod Ceprano. Corascosa skal staae bag Garigliano i en forskandset Stilling. Men Man havde selv i Neapel den Mening, at han vilde foretrække en Overeenskomst for et Slag. Neapel.
Aalborgs Stifts Adresseavis, 1821-04-02
Herfra skrives: "Engellands Forhold i nærværende Krisis er overordentligt. Efterat det her i fire Maaneder har holdt en stor Eskadre, under det Paaskud, at beskytte de herværende Britter, skiøndt de ei vare i mindste Fare, forlader os nu, da Østerrigerne rykke frem, og virkelig Fare kan befrygtes, eet Skib efter et Andet.
Aalborgs Stifts Adresseavis, 1821-04-02
Fæstningen Gaeta har en Besætning af 5000 Mand og er forsynet med Levnetsmidler for lang Tid.
Aalborgs Stifts Adresseavis, 1821-04-02
Prindsen af Moliterno har taget Tieneste i Hæreen som gemeen Soldat.
Aalborgs Stifts Adresseavis, 1821-04-02
Turin. Regenten har proklameret den spanske Forfatning som øverste Statslov, udnævnt en provisorisk Giunta af 15 Personer og bekiendtgjort en fuldstændig Amnestie. Kongen har vel frasagt sig Regieringen og dens Byrder, men forbeholdt sig sin Titel og Værdighed og sit hidtil nydte Tractement, en Aarspension af en Million piemontesiske Lire, der skal udbetales ham hvert Qvartal forud, samt Besiddelsen af alle sine rørlige og urørlige Eiendomme, hvorhos det tillige staaer ham frit fore, med sin Familie og sit Hof at opholde sig, hvor han finder for godt.
Aalborgs Stifts Adresseavis, 1821-04-02
Veiene til Malland og Parma ere spærrede, forat anholde Stafetterne. Allerede har Man anholdt fiorten saadanne, som den østerrigske Gesandt havde affærdiget fra Turin i forskiellige Retninger.
Aalborgs Stifts Adresseavis, 1821-04-02
Man hører fra Modena, at det hertugelige Hof traf Anstalter til sin Afreise.
Aalborgs Stifts Adresseavis, 1821-04-02
Rom. Communicationen med Neapel er næsten aldeles spærret. Ved alle Indgangene til Kongeriget staae Piquetter, der holde de Reisende an og udspørge, hvad de vide, om den fremrykkende Hærs Marsch og Stilling. Kulsvierkomplot, tet udbreder sig stedse videre i Overitalien. Det truer og saa Rom og en almindelig Revolte skulde her finde Sted den 20de Marts. Paven vilde indskibe sig i Civita=Vecchia.
Aalborgs Stifts Adresseavis, 1821-04-02
Spanien. Her er opdaget et Complot, der havde til Hensigt, at haane Ruslands, Preussens og Østerrigs Gesandter. Dets Hovedmand, en Skomager, er med en Deel af sine Tilhængere greben, just som de vilde til, at stene Gesandternes Vinduer. Dette afgiver altid et Beviis for Af muens Misfornøielse med de Allieredes Fremfærd mod Neapel, og at ogsaa Regieringen har ifinde at modsætte sig den med aaben Magt, er klart af de offentlige Forhandlinger.